armvectores/hy_wikipedia_2023 huggingface dataset:
Պեկինի միջազգային ավտոցուցասրահ

Պեկինի միջազգային ավտոցուցասրահ (չինարեն՝ 北京国际汽车展览会) կամ Auto China, ավտոմեքենաների և տեխնոլոգիաների միջազգային ցուցահանդես, որն անցկացվում է տարին երկու անգամ Չինաստանի մայրաքաղաք Պեկինում։ Միջոցառումը կազմակերպվել և առաջին անգամ անցկացվել է 1990 թվականին։ Այժմ ավտոշոուն Ֆրանկֆուրտի և Դետրոյթի հետ միասին աշխարհում խոշորագույններից մեկն է։ Դա կապված է այն բանի հետ, որ Չինաստանը համարվում է աշխարհի ամենախոշոր և արագ աճող ավտոշուկան, ինչի կապակցությամբ մեծ թվով ավտոարտադրողներ (ինչպես տեղական, այնպես էլ` արտասահմանյան) ձգտում են մասնակցել միջոցառմանը և դրա շրջանակներում կազմակերպել իրենց նոր կամ թարմացված արտադրանքի պրեմիերաները։ Ցուցահանդեսի կազմակերպիչը Չինաստանի խորհուրդն է՝ միջազգային առևտրի օժանդակությամբ։


== Պատմություն ==
Պեկինի միջազգային ավտոցուցասրահը հիմնադրվել է 1990 թվականին և դրանից հետո անցկացվում է Չինաստանի մայրաքաղաքում տարին երկու անգամ, որին հաջորդում է ուրիշ չինական խոշոր ավտոցուցասրահ` Շանհայի ավտոցուցասրահը։ 2014 թվականին ավտոցուցասրահը ունեցել է ավելի քան 850 հազար այցելու։
2016 թվականին շոուն անցկացվել է ապրիլի 25-ից մինչև մայիսի 4-ը։ Ավտոցուցասրահի հովանավորը ելույթ է ունեցել Չինաստանի ֆեդերացիայի մեքենաշինությունում (CMIF), Չինաստանի մեքենաշինության ազգային կորպորացիայում (SINOMACH), Չինաստանի միջազգային առևտրի զարգացման կոմիտեում (CCPIT) և Չինաստանի ավտոարտադրողների ասոցացիայում (CAAM): Ցուցահանդեսի կազմակերպիչներն են են Չինաստանի միջազգային առևտրի զարգացման կոմիտեն (CCPIT-Auto), Չինաստանի միջազգային կորպորացիայի  ավտոմոբիլային արդյունաբերությունը (CNAICO), Չինաստանի միջազգային ցուցահանդեսային կենտրոնը և Չինաստանի ավտոմոբիլային ինժեներների ընկերությունը (SAE): Միջոցառման շրջանակներում ներկայացվել են տարբեր համաշխարհային արտադրողների մարդատար ավտոմեքենաների, բեռնատարների, էլեկտրոմոբիլների և հիբրիդային փոխադրամիջոցների, ինչպես նաև տարբեր պահեստամասերի և աքսեսուարների նմուշներ։


== Ծանոթագրություններ ==
Ռեսակ դ'Oդ

Ռեսակ դ'Oդ (ֆր.՝ Raissac-d'Aude), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 247 մարդ, բնակչության խտությունը` 41.65 մարդ/կմ²։ Բնակավայրը զբաղեցնում է 5.93 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 95 կմ հարավ-արևմուտք, Կարկասոն քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 155 աշխատունակ (15-64 տարեկան)  բնակիչ, որոնցից ակտիվ էին 100-ը, իսկ ոչ ակտիվները` 55։ Ակտիվության ցուցանիշը կազմում է 64,5 %։ 100 աշխատունակ մարդկանցից աշխատել է 83 անձ (43 տղամարդ և 40 կին)։ Գործազուրկ են եղել 17 անձ (7 տղամարդ և 10 կին)։ 55 անաշխատունակներից 16-ը եղել են աշակերտներ կամ ուսանողներ, 21-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բրայան Շմիդտ

Բրայան Շմիդտ (անգլ.՝ Brian P. Schmidt, փետրվարի 24, 1967(1967-02-24), Միսսուլա, Մոնտանա, ԱՄՆ), ավստրալիացի-ամերիկացի ֆիզիկոս և աստղաֆիզիկոս, աշխատել է Մաունթ Սթրոմլոյի աստղադիտարանում։ 2011 թվականի Ֆիզիկայի Նոբելյան մրցանակի դափնեկիր, մրցանակը ստացել է համատեղ Սոլ Փերլմութերի և Ադամ Ռիսի հետ, «գերնոր աստղերի դիտարկման միջոցով Տիեզերքի արագացված ընդարձակումը բացահայտելու համար»։ ԱՄՆ գիտությունների ազգային ակադեմիայի (2008), Լոնդոնի թագավորական ընկերության (2012), Ավստրալիական գիտությունների ակադեմիայի և Իսպանական թագավորական գիտությունների ակադեմիայի անդամ։


== Կենսագրություն ==
1985 թվականին ավարտել է Բարտլետի միջնակարգ դպրոցը Ալյասկայի Անքորեջ քաղաքում։ 1989 թվականին ավարտել է Արիզոնայի համալսարանը, իսկ 1993 թվականին Հարվարդի համալսարանում ստացել է դոկտորի կոչում։ 1993-ից 1994 թվականները Շմիդտը աշխատել է Հարվարդ-Սմիթսոնյան աստղաֆիզիկայի կենտրոնում։ 1995 թվականին անցել է աշխատանքի Ավստրալիայի Մաունթ Սթրոմլոյի աստղադիտարան, որտեղ էլ աշխատում է մինչ այս պահը։
Շմիդտը ղեկավարում է Ia տեսակի գերնոր աստղերի որոնման ծրագիրը, որի նպատակն է հետազոտել Տիեզերքի ընդլայնումը 8 միլիարդ տարի առաջ, նույն խմբում աշխատում է նաև Ադամ Ռիսը։ 1998 թվականին Պեռլմուտերի գլխավորած խմբի հետ միասին Շմիդտին հաջողվել է ապացուցել Տիեզերքի արագացված ընդարձակումը։ Այս հայտնագործությունը Science ամսագիրն անվանել է «տարվա բեկում»։
Այս պահին Շմիդտը ղեկավարում է հարավային կիսագնդի երկնակամարի հետազոտությունների ծրագիրը SkyMapper աստղադիտակով։
2015 թվականի հունվարին Շմիդտը նշանակվել է Ավստրալիայի ազգային համալսարանի ռեկտոր։
2016 թվականին, այլ նոբելյան մրցանակի դափնեկիրների հետ ստորագրել է բաց նամակ ուղղված Գրինփիս-ին, Միավորված ազգերի կազմակերպությանը և աշխարհի պետությունների կառավարություններին, որը կոչ էր անում դադարեցնել պայքարը Գենետիկորեն մոդիֆիկացված օրգանիզմների դեմ։
Բրայան Շմիդտի պատվին է անվանվել (233292) Բրայանշմիդտ աստերոիդը։


== Մրցանակներ ==
2000 — Ավստրալիայի մրցանակ
2000 — Հարվարդի համալսարանի Բոկի մրցանակ
2001 — Ավստրալիական ԳԱ Պոզի մեդալ
2002 — Հնդկական աստղագիտական միության Վայնու Բապու մեդալ
2006 — Շաոյի մրցանակ աստղագիտության բնագավառում, համատեղ Սոլ Փերլմութերի և Ադամ Ռիսի հետ
2007 — Գրուբերի մրցանակ տիեզերագիտության բնագավառում
2011 — Ֆիզիկայի Նոբելյան մրցանակ
2012 — Նոր Հարավային Ուելսի համալսարանի Դիրաքի մեդալ
2015 — Հիմնարար ֆիզիկայի մրցանակ
2015 — Նիլս Բորի ինստիտուտի Պատվո մեդալ


== Ծանոթագրություններ ==


== Արտաքին հղումներ ==
«Brian P. Schmidt, Home Page» (անգլերեն)։ Research School of Astronomy and Astrophysics։ Արխիվացված է օրիգինալից 2012-05-16-ին։ Վերցված է 2011-10-4
Վերնաշենի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Վերնաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 48 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Դուբինկի (գյուղ, Շառգորոդի շրջան)

Դուբինկի (ուկրաիներեն՝ Дубинки), գյուղ Ուկրաինայի Վիննիցայի մարզի Շառգորոդի շրջանում։
2001 թվականի տվյալներով Դուբինկի գյուղում բնակվում էր 63 մարդ։ Բնակավայրը զբաղեցնում է 1,54 կմ² տարածք։ Բնակչության խտությունը կազմում էր 40,91 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ծիծառնե

Ծիծառնե (Ծիծառն, Ծիծանց), ավան (գյուղ) Արևմտյան Հայաստանում, Բիթլիսի վիլայեթի Շատախի գավառակում։


== Անվան ստուգաբանություն ==
Ըստ Հովնան Մամիկոնյանի հաղորդած ավանդության՝ անունն առաջացել է ոմն Ծիծառնիկի անունից, ով Ներսես Գ կաթողիկոսի օրոք (641-661 թթ) Տարոնի Ս. Կարապետ վանքից գողացած խաչափայտի կտոր է բերել գյուղ, տեղադրել իր կառուցած Ս. Խաչ կամ Ծիծռան վանքում (659 թ.)։


== Բնակչություն ==
20-րդ դարի սկզբին գյուղն ուներ 25 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Ծիծառնեում կար Ս. Խաչ կամ Ծիծռան վանքը, որը կառուցվել էր 659 թվականին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Հայկական Սովետական Հանրագիտարան, 5-րդ հատոր, էջ 125


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Ծանոթագրություններ ==
Կոբռուվեռե

Կոբռուվեռե (էստ․՝ Kobruvere), գյուղ Էստոնիայի Վիլյանդիմաա նահանգի Սուուռե-Յաանի շրջանում։
2011 թվականի տվյալներով գյուղում բնակվում էր 139 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գոլուբովկա (գյուղ, Բառի շրջան)

Անվան այլ կիրառումների համար տե՛ս՝ ԳոլուբովկաԳոլուբովկա (ուկրաիներեն՝ Голубівка), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Գոլուբովկա գյուղում բնակվում էր 319 մարդ։ Բնակավայրը զբաղեցնում է 10,56 կմ² տարածք։ Բնակչության խտությունը կազմում էր 30,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Դպրոց 2013

Դպրոց 2013 (հանգըլ՝ 학교 2013 - Հանգյու 2013, անգլ.՝ School 2013), 2012 թվականի հարավկորեական երիտասարդական, դպրոցական դորամա (հեռուստասերիալ)։ Գլխավոր դերակատարներն են Լի Ջոնգ Սուկը, Կիմ Ու Բինը, Ջանգ Նա Րան և Չհվե Դանիելը։
Սա «Դպրոց» երիտասարդական դորամայի 5-րդ եթերաշրջանն է։ Առաջին եթերաշրջանը եթեր է դուրս եկել 1999 թվականից 2002 թվականը։


== Սյուժե ==
Դորամայի սյուժեն պտտվում է դպրոցում տեղի ունեցող և տիրող զանազան երևույթների շուրջ՝ ծաղրանքի, երեխաների միջև առաջացած կոնֆլիկների և դրանք լուծելու երեխայական, և միևնույն ժամանակ բավականին վտանգավոր տարբերակների շուրջ։
Seungri ավագ դպրոցը Սեուլի 178 դպրոցների ցանկում համարվում է ամենավատ համբավ ունեցողներից մեկը։ Այժմ դպրոցի թիվ մեկ խնդիրը նոր աշակերտներ որոնելն է, որի համար էլ կազմակերպվում են լայնամաշտաբ միջոցառումների՝ պրեզենտացիաների տեսքով։ Ինչպես նաև դպրոցի վարկանիշը և երեխաների գնահատականները բարձրացնելու համար դպրոցը աշխատանքի է ընդունում շրջանի լավագույն ուսուցչին՝ Կանամ Կան Սե Չհվեին։


== Դերերում ==


== Մեջբերումներ ==


== Ծանոթագրություններ ==
Խդըր (Կարաքիլիսայի գավառ)

Խդըր, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում էր Արածանիի վտակ Մանկասար գետակի ափին, Կարաքիլիսա քաղաքից 5 կմ արևելք։


== Աշխարհագրություն ==
Ուներ բերրի և ջրառատ հողեր։


== Պատմություն ==
Հայերը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
Եղել է հարուստ հայաբնակ գյուղ։ 1878 թվականին ուներ 20 տուն` 190 հայ բանկչով, իսկ 1915 թվականին 8 տուն հայ և 25 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարիկի (գյուղ, Կորոստենի շրջան)

Անվան այլ կիրառումների համար տե՛ս՝ ՍտարիկիՍտարիկի (ուկրաիներեն՝ Старики), գյուղ Ուկրաինայի Ժիտոմիրի մարզի Կորոստենի շրջանում։ Հիմնադրվել է 1840 թվականին։
2001 թվականի տվյալներով Ստարիկի գյուղում բնակվում էր 418 մարդ։ Բնակավայրը զբաղեցնում է 1825 կմ² տարածք։ Բնակչության խտությունը կազմում էր 229,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մուրիգինո (այլ կիրառումներ)

Մուրիգինո, կարող է վերաբերել՝

Մուրիգինո - քաղաքատիպ ավան Ռուսաստանի Կիրովի մարզի Յուրյանսկի շրջանի կազմում։
Մուրիգինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Մուրիգինո - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Դևեջի-Քարղին

Դևեջի-Քարղին, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գրեկովո-Տիմոֆեևկա

Գրեկովո-Տիմոֆեևկա (ռուս.՝ Греково-Тимофеевка), գյուղ Ռուսաստանի Դաշնության Ռոստովի մարզի Մատվեևո-Կուրգանսկի շրջանում։ Մտնում է Մալոկիրսանովսկի գյուղական համայնքի կազմի մեջ։
Պերեվոզ

Պերեվոզ , քաղաք (2001-ից) Ռուսաստանի Նիժեգորոդյան մարզում, Պերևոզսկի համայնքային շրջանի վարչական կենտրոն։


== Աշխարհագրություն ==
Քաղաքը գտնվում է Պյանա գետի, ինչպես նաև Մոսկվա-Եկատերինբուրգ ուղու վրա։ 


== Պատմություն ==
Պերեվոզ բնակավայրը ծագել է 16-րդ դարի երկրորդ կեսին։ Բնակավայրի մասին առաջին հիշատակությունները վերաբերվում են 1593 թվականին։ Այդ շրջանում եղել է փոքր գյուղ։
1630-ական թվականների երկրորդ կեսին Պերեվոզը դառնում է գյուղ։ Մինչև 1764 թվականը պատկանել է եկեղեցուն։
1779 թվականին գյուղը վերածվել է տարածաշրջանային քաղաքի, իսկ 1798 թվականին՝  արտահաստիքային քաղաքի։ Հոկտեմբերյան հեղափոխությունից հետո կրկին դարձել է գյուղ։
1962 թվականին գյուղը վերակազմավորվել և դարձել է քաղաքատիպ ավան։ 2001 թվականի փետրվարի Նովգորոդի օրենքի համաձայն ստացել է քաղաքի կարգավիճակ։


== Բնակչություն ==
2016 թվականի հունվարի 1-ի դրությամբ բնակչության քանակով քաղաքը գտնվում էր 921-րդ տեղում Ռուսաստանի Դաշնության 1112 քաղաքների շարքում։


== Մշակույթ ==
Պերեվոզում կա մշակույթի պալատ, մանկական արվեստի դպրոց և գրադարան։ Գործում են Շանս պարային խումբը, ժողովրդական վոկալի անսամբլ Յունոնա (միջազգային մրցույթի դափնեկիր), թատերական ստուդիա Սվետլի ֆոն և այլ խմբեր։ 


== Արդյունաբերություն ==
Պերեվոզում գործում է ձիարշավարան, ասֆալտի, հացի գործարան և կարի ֆաբրիկա։ Ջուլհականոցը փակվել է և դրա տեղում կառուցվել է գրասենյակային շենք։ Գործում է նաև էլևատոր, որը լավագույնն է։


== Զանազան ==
Պերեվոզ քաղաքը 2007 թվականին հաղթող է ճանաչվել մարզային բարեկարգման մրցույթում։
2008 թվականին քաղաքում լողավազանով սպորտային համալիր և կինոթատրոն է  կառուցվել։


== Պատկերասրահ ==

		

		


== Ծանոթագրություններ ==
Տուրսուգալի

Տուրսուգալի (ռուս.՝ Турсугали, բաշկիրերեն՝ Түрһәгәҙе), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 193 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոքր Կերմեժ

Փոքր Կերմեժ  (ռուս.՝ Малый Кермеж), գետ Ռուսաստանում, հոսում է Պիժանսկի շրջանում, Կիրովի մարզում։ Գետաբերանը տեղակայված է Իժ գետի ձախ ափին՝ 2,1 կմ հեռավորության վրա։ Գետի երկարությունը 15 կմ է։
Գետի ակունքը գտնվում է Պիժանկա գյուղից 8 կմ հյուսիս-արևմուտք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037235
Հիդրոլոգիական ուսումնասիրությունների կոդը - 111103723
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալգիս Բուդրիս

Ալգիս Բուդրիս (անգլ.՝ Algis Budrys, հունվարի 9, 1931(1931-01-09)[…], Քյոնիգսբերգ, Պրուսիայի ազատ պետություն, Վայմարյան Հանրապետություն - հունիսի 9, 2008(2008-06-09)[…], Էվանստոն, Կուկ շրջան, Իլինոյս, ԱՄՆ), ամերիկացի ֆանտաստ գրող, գրաքննադատ և խմբագիր։


== Կենսագրություն ==
Իսկական անունը Ալգիրդաս Յոնաս Բուդրիս է (անգլ.՝ Algirdas Jonas Budrys): Ծնվել է Քյոնիգսբերգում՝ լիտվական ընտանիքում։ 1936 թվականին հայրը՝ Յոնաս Բուդրիսը (անգլ.՝ Jonas Budrys, 1889-1964), նշանակվեց Նյու Յորքում Լիտվայի գլխավոր հյուպատոս, և ընտանիքի հետ միասին տեղափոխվեցին Ամերիկայի Միացյալ Նահանգներ։ Պատերազմից հետո նա ներկայացրել է փախուստի մեջ գտնվող լիտվական կառավարությունը, ինչի արդյունքում Ալգիրդասը երկար ժամանակ պահպանել է լիտվական քաղաքացիությունը։ Ամերիկյան քաղաքացիություն ստացել է միայն 1990-ական թվականներին։
1947-1949 թվականներին սովորել է Մայամիի համալսարանում, իսկ 1951-1952 թվականներին՝ Կոլումբիայի համալսարանում։ Կինը Էդնա Դյունան է (1954)։ Ունեն չորս որդի։


=== Գործունեություն ===
Բուդրիսը երկար ժամանակ (1960-70-ական թվականներ), որպես խմբագիր, աշխատել է Չիկագոյի տարբեր հրատարակչություններում և գովազդային գործակալություններում։ Միևնույն ժամանակ սկսնակ ֆանտաստ գրողներին դասավանդել է գրելու վարպետություն և ոլորտում ճանաչվել լավագույններից մեկը։
1980-ականների սկզբից եղել է «Ապագայի գրողներ» անթոլոգիայի շարքի գլխավոր խմբագիրը։ Շարքը հովանավորվում էր Լաֆայեթ Համբարդի և Սայենթոլոգիայի եկեղեցու կողմից։ 1993-1997 թվականներին հրատարակել է «Tomorrow Speculative Fiction» ֆանտաստիկ ամսագիրը։
Գրական գործունեության սկիզբը համարվում է 1952 թվականը՝ «Բարձրագույն նպատակ» պատմվածքով։ 1965 թվականից նրա գրախոսությունները պարբերաբար սկսեցին հայտնվել ԱՄՆ առաջատար գիտաֆանտաստիկ ամսագրերում՝ «Galaxy» և «Magazine Fantasy and Science Fiction»:
2007 թվականին, որպես քննադատ, իր գործունեության համար արժանացել է «Պիլիգրիմ» մրցանակի։


== Հիմնական ստեղծագործություններ ==
«Կեղծ գիշեր» (1954)
«Ո՞վ» (1958), էկրանավորվել է 1973 թվականին
«Մարող ջահ» (1959)
«Չար Լուսին» (1960), նոմինացվել է Հյուգո մրցանակի համար
«Երկաթե փուշ» (1967)
«Մայքլմաս» (1977)
«Կոշտ վայրէջք» (1993)
«Նշաձողեր» (1985), գրախոսությունների և քննադատական հոդվածների ժողովածու


== Պատկերասրահ ==

		
		


== Ծանոթագրություններ ==


== Արտաքին հղումներ ==
Algis Budrys Internet Speculative Fiction Database-ում
Bibliography Archived 2014-07-03 at the Wayback Machine. SciFan-ում
Brief autobiography
Interview with Algis Budrys
Algis Budrys Internet Movie Database կայքում
Obituary, John Clute The Independent կայքում
Frederik Pohl on Budrys: Part One Archived 2010-07-28 at the Wayback Machine., Part Two Archived 2010-07-31 at the Wayback Machine.
A reading of an excerpt from Budrys' story "Die, Shadow!" ՅուԹյուբում
Չիյու

Չիյու (ռուս.՝ Чию), գետ Ռուսաստանում, հոսում Արխանգելսկի մարզում։ Գետաբերանը տեղակայված է Իրվա գետի աջ ափին՝57 կմ հեռավորության վրա։ Գետի երկարությունը 19 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043735
Հիդրոլոգիական ուսումնասիրությունների կոդը - 103004373
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրիգորոդնի (գյուղ, Գատչինսկի շրջան)

Անվան այլ կիրառումների համար տե՛ս՝ ՊրիգորոդնիՊրիգորոդնի (ռուս.՝ Пригородный), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 518 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնեկուբերսկի (Զիմովնիկի շրջան)

Նիժնեկուբերսկի (ռուս.՝ Нижнекуберский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Մոկրոգաշունսկի գյուղական համայնքի կազմի մեջ։
Մոկրոուսովսկի շրջան (Կուրգանի մարզ)

Մոկրոուսովսկի շրջան (ռուս.՝ Мокроусовский район), մունիցիպալ շրջան Ռուսաստանի Դաշնության Կուրգանի մարզում։
Ստեղծվել է 1924 թվականին։ Վարչական կենտրոնը՝ Մոկրոուսովո։


== Աշխարհագրություն ==
Շրջանի տարածքի մակերեսը կազմում է 3080 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14039 մարդ։ Բնակչության խտությունը կազմում էր 4,56 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուդոլֆ Մինկովսկի

Ռուդոլֆ Մինկովսկի (գերմ.՝ Rudolf Leo Bernhard Minkowski, մայիսի 28, 1895(1895-05-28), Ստրասբուրգ - հունվարի 4, 1976(1976-01-04), Բերկլի, Ալամեդա շրջան, Կալիֆոռնիա, ԱՄՆ), ամերիկացի աստղագետ, աշխատել է Պալոմարյան աստղադիտարանում։ Պատոֆիզիոլոգ Օսկար Մինկովսկու որդին։
1913 թվականին ընդունվել է Վրոցլավի համալսարան, Առաջին համաշխարհային պատերազմի ժամանակ ստիպված ընդհատել է ուսումը և ծառայել գերմանական բանակում։ Պատերազմից հետո շարունակել է ուսումը Վրացլավում և Բեռլինում։ Դոկտորական աստիճան ստանալուց հետո աշխատել է Գյոթինգենում և Համբուրգում։ Նացիստների իշխանության գալուց հետո արտագաղթել է ԱՄՆ, որտեղ մինչև 1960 թվականը աշխատել է Մաունթ-Վիլսոնի և Պալոմարյան աստղադիտարաններում, իսկ 1961-1965 թվականներին՝ Կալիֆոռնիայի համալսարանում Բերքլիում։
Մինկովսկու հիմնական աշխատությունները նվիրված են գազային միգամածությունների, նոր և գերնոր աստղերի, ինչպես նաև պեկուլյար գալակտիկաների ուսումնասիրություններին։ Մաունթ-Վիլսոնի աստղադիտարանում կազմակերպեց երկնքի հետազոտություն, նպատակ դնելով հայտնաբերել նոր մոլորակային միգամածություններ, նախագծի արդյունքում հայտնաբերվեցին մոտ 200 նոր միգամածություններ, որոնցից է M2-9 միգամածությունը, որը հայտնի է նաև «Մինկովսկի M2-9» անվանումով։
1932 թվականին Վալտեր Բաադեի հետ համատեղ առաջարկել է գերնոր աստղերի դասակարգումը 2 դասերի։ Նույնպես Բաադեյի հետ հետազոտել է Կրաբանման միգամածությունում գտնվող ռադիոաղբյուրը և նույնականացրել է այն որպես գերնորի աստղի մնացորդ։
Պալոմարյան աստղադիտարանում գլխավորում էր 48-դյույմանոց Շմիդտի աստղադիտակով իրականացվող երկնքի հետազոտության ծրագիրը, որի արդյունքում ստեղծվեց Պալոմարյան երկնքի ատլասը, որը համարվում էր գոյություն ունեցողներից ամենաամբողջականը։ Ալբերտ Վիլսոնի հետ համատեղ 1951 թվականին հայտնաբերել է (1620) Գեոգրաֆոս աստերոիդը։
1961 թվականին պարգևատրվել է Կետրին Բրյուսի մեդալով։ Նրա պատվին է անվանվել Մինկովսկի խառնարանը Լուսնի վրա։


== Ընտանիք ==
1926 թվականին ամուսնացել է Ամալիա Դևիդի (1902-1978) հետ, ունեցել է երկու երեխա՝ Եվա և Գերման։


== Ծանոթագրություններ ==


== Արտաքին հղումներ ==
Հերման Վեյլ

Հերման Վեյլ (անգլ.՝ Hermann Klaus Hugo Weyl, նոյեմբերի 9, 1885(1885-11-09)[…], Էլմսհորն, Շլեզվիգ-Հոլշտայն, Գերմանիա - դեկտեմբերի 8, 1955(1955-12-08), Ցյուրիխ), գերմանացի մաթեմատիկոս։
Ավարտել է Գյոթինգենի համալսարանը (1908 թվական)։ Ցյուրիխի պոլիտեխնիկական ինստիտուտի (1913—1930 թվականներ) և Գյոթինգենի համալսարանի (1930-1933 թվականներ) պրոֆեսոր։ 1933 թվականին տարագրվել է ԱՄՆ, մինչև 1951 թվականը աշխատել Փրինսթոնի հեռանկարային հետազոտությունների ինստիտուտում, այնուհետև վերադարձել Ցյուրիխ։ Վեյլի առավել նշանակալից աշխատանքները վերաբերում են անընդհատ խմբերի ու դրանց ներկայացումների տեսությանը, որոնք կարևոր կիրառություններ ունեն դիֆերենցիալ երկրաչափությունում և ֆիզիկայում։ Արժեքավոր աշխատանքներ ունի նաև եռանկյունաչափական և օրթոգոնալ շարքերի, դիֆերենցիալ և ինտեգրալ հավասարումների, կոմպլեքս փոփոխականի ֆունկցիաների և թվերի տեսությունների վերաբերյալ։ Վերջինում մուծել է, այսպես կոչված, Վեյլի գումարները, որոնք մեծ նշանակություն են ունեցել թվերի ադիտիվ տեսության շատ խնդիրների լուծման համար։ Վեյլի աշխատանքները մեծապես նպաստել են, որպեսզի սիմետրիայի գաղափարի կարևորությունը ըմբռնվի ինչպես մաթեմատիկայում, այնպես էլ ֆիզիկայում։


== Ծանոթագրություններ ==
Էքերսդորֆ

Էքերսդորֆ (գերմ.՝ Eckersdorf), կոմունա Գերմանիայի Բավարիա երկրամասում։
Ենթարկվում է Վերին Ֆրանկոնիա շրջանին։ Գտնվում է Բայրոյթի շրջանի կազմում։ Բնակչությունը կազմում է 5064 մարդ (ըստ 2010 թվականի դեկտեմբերի 31-ի)։ Տարածքը կազմում է 36,19 կմ²։ Պաշտոնական կոդ՝ 09 4 72 131։
Կոմունան բաժանված է 6 գյուղական համայնքի։


== Ծանոթագրություններ ==


== Արտաքին հղումներ ==
Պաշտոնական էջ
Կոնդի (Պենինգայի վտակ)

Անվան այլ կիրառումների համար տե՛ս՝ Կոնդի (այլ կիրառումներ)Կոնդի (ռուս.՝ Конди), գետ Ռուսաստանում, հոսում է Կարելական ինքնավար հանրապետությունում Մուեզերսկի շրջանում։ Գետաբերանը տեղակայված է Պենինգա գետի աջ ափին՝ 19 կմ հեռավորության վրա։ Գետի երկարությունը 15 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Կարելիի ավազան, Ֆինլանդիայի և ՌԴ սահմանին, գետի ենթաավազանը բացակայում է։ Պատկանում է Կարելիի ավազանային շրջանին, Բալթիկ ծովի ավազան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01050000112102000010198
Հիդրոլոգիական ուսումնասիրությունների կոդը - 102001019
Ավազանի կոդը - 01.05.00.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խոստում արշալույսին

«Խոստում արշալույսին» (ֆր.՝ La promesse de l’aube),  ֆրանսիացի գրող Ռոմեն Գարի ինքնակենսագրական վեպն է։


== Պատմություն ==
Գրողի գեղարվեստական կենսագրությունն է, որը նվիրված է մայրական սիրո սխրագործությանը։ Մայրը նրան միայնակ էր մեծացնում և բացի սովորական դաստիարակությունից, նրան փառահեղ ապագայի մասին մտքեր էր ներշնչել, ասելով, որ նա դառնալու է սպա, հերոս, դիվանագետ, գրող։ Այս ամենը իրականացել է, չնայած մայրը տեսել է միայն առաջին հրատարակությունները։
2007 թվականի հունիսի 22-ին Վիլնյուսի Բասանավիչյաուս փողոցում բացվել է լիտվացի քանդակագործ Ռոմաս Կվինթասի ստեղծագործության հուշարձանը։ Բրոնզե քանդակը պատկերում է  «Խոստում արշալույսին» ինքնակենսագրական վեպի հերոսին`տղա, ձեռքին կրկնակոշիկներ։ Հուշարձանը տեղադրվել է Վիլնյուսի Ռոմեն Գարիի ակումբի նախաձեռնությամբ, «Lietuvos geležinkeliai» երկաթուղային ընկերության և լիտվիացիների ֆոնդի (Litvakų fondas) աջակցությամբ։


== Էկրանավորում ==
Վեպը էկրանավորվել է 1970 թվականին Ժյուլ Դասենի և 2017 թվականին Էրիկ Բարբեի կողմից։


== Ծանոթագրություններ ==
Ժանդաիրա

Ժանդաիրա (պորտ.՝ Jandaíra), համայնք Բրազիլիայում, մտնում է Բաիա նահանգի մեջ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Էնտրի Ռիուսի գավառի մեջ։ Բնակչությունը կազմում է 11 341 մարդ, ըստ 2006 թվականի տվյալների։ Տարածքը կազմում է 642,652 կմ2։ Բնակչության խտությունը՝ 17,6 մարդ/կմ²։


== Վիճակագրություն ==
Համախառն ներքին արտադրանքը կազմել է 41 562 326,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 3 870,58 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,575
Լիզյո 1 (կանտոն)

Լիզյո 1 (ֆր.՝ Lisieux 1er Canton), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Լիզյո օկրուգի մեջ։ Համաձայն 2006 թվականի մարդահամարի կանտոնի բնակչությունը 13212 մարդ էր։Կանտոնի համարը 1421 է։ Կանտոնում կա 17 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Զելյոնոե (գյուղ, Կոմպանեևսկի շրջան)

Անվան այլ կիրառումների համար տե՛ս՝ ԶելյոնոեԶելյոնոե (ուկրաիներեն՝ Зелене), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Զելյոնոե գյուղում բնակվում էր 513 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բրիտանական թանգարան

Բրիտանական թանգարան (անգլ.՝ British Museum), Լոնդոնի ամենամեծ և աշխարհի ամենանշանակալի արվեստի և պատմության թանգարաններից։ Թանգարանի ֆոնդերի քանակը անցնում է 7 միլիոնը, որով այն դասվում է աշխարհի ամենամեծ թանգարանների շարքին։ Թանգարանում ներկայացվում են բոլոր մայրցամաքների մշակութային հիմնական շերտերը՝ պատմական և գեղագիտական զարգացմամբ։ Բրիտանական թանգարանը սկիզբ է առել 1753 թվականին՝ հիմնվելով գիտնական և կոլեկցիոներ Հանս Սլոունի (անգլ.՝ Hans Sloane) անձնական հավաքածուի վրա։ Առաջին անգամ հանրության առաջ բացվել է 1759 թվականի հունվարի 15-ին։


== Կառուցվածք ==
Թանգարանը բաղկացած է 10 բաժիններից, որոնք են՝

Աֆրիկա, Օվկիանիա, Ամերիկա
Եգիպտոս և անտիկ Սուդան
Ասիա
Մետաղադրամներ և մեդալներ
Պահպանություն և գիտություն
Հունաստան և Հռոմ
Միջին Արևելք
Portable Antiquities and Treasure (Անտիկ շարժական և գանձեր)
Նախապատմական շրջան և Եվրոպա
Պատճեններ և գծանկարներ


== Պատկերասրահ ==

		


== Ծանոթագրություններ ==
Բանասաց

Բանասաց, ժողովրդական բանահյուսության ստեղծագործությունները պահպանող և վերապատմող անհատ։ Բանասացների պատմածի հիման վրա գրի են առնվել և հրատարակվել ժողովրդական հեքիաթները, առասպելները, վիպական, աշխատանքային և ծիսական երգերն իրենց բազմաթիվ տարբերակներով։ Լավագույն բանասացները եղել են նաև տաղանդավոր ստեղծագործողներ և սեփական ներդրումներով ավելի են հարստացրել արդեն գոյություն ունեցող բանահյուսական երկերը։ Այդպիսի բանասացներ են եղել, օրինակ, Տարոնցի Կրպոն և Մոկացի Նախո Քեռին. առաջինի պատմածի շնորհիվ Գ. Սրվանձտյանը 1873 թվականին հայտնագործեց «Սասունցի Դավիթ» հերոսական վիպերգությունը, իսկ երկրորդի շուրթերից Մանուկ Աբեղյանը 1886 թվականին գրի առավ մեր էպոսի մեկ այլ տարբերակ։


== Աղբյուրներ ==
Էդ. Ջրբաշյան, Հ. Մախչանյան, «Գրականագիտական բառարան», 1980, էջ 45
Հուշակերտ

Հուշակերտ, գյուղ Արմավիրի մարզում, Արաքս գետի ձախափնյակում, մարզկենտրոնից 11 կմ հարավ-արևմուտք։ Բնակավայրը գտնվում է ծովի մակերևույթից 900 մ բարձրության վրա։


== Բնակչություն ==
Հուշակերտի ազգաբնակչության փոփոխությունը.


== Տնտեսություն ==
Բնակչությունը զբաղվում է բանջարաբուծությամբ, խաղողագործությամբ, պտղաբուծությամբ և անասնաբուծությամբ։


== Ծանոթագրություններ ==
Ամանգիլդինո (գյուղ, Ուչալինսկի շրջան)

Անվան այլ կիրառումների համար տե՛ս՝ ԱմանգիլդինոԱմանգիլդինո (ռուս.՝ Амангильдино, բաշկիրերեն՝ Амангилде), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 138 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հնձան (ֆիլմ)

Անվան այլ կիրառումների համար տե՛ս՝ Հնձան (այլ կիրառումներ)Հնձան, 1973 թվականին «Հայֆիլմ» կինոստուդիայում նկարահանված ֆիլմ։


== Սյուժե ==
Հոր մահվան լուրն ստանալով՝ փոքրիկ տղան չի հավատում և, ի տարբերություն մոր, որը հաշտվելով ամուսնու կորստյան հետ՝ նորից է ամուսնանում, շարունակում է սպասել նրան՝ ամեն օր կայարան գնալով։ Հայրը իսկապես վերադառնում է։ Սակայն ապաքինվելով՝ կրկին ռազմաճակատ է մեկնում ու… զոհվում։


== Դերերում ==
Վահե – Ա. Իսահակյան
Վարդան – Սոս Սարգսյան
Սահակ – Հակոբ Ազիզյան
Սանամ – Ալլա Թումանյան
ծերունի – Վրույր Փանոյան
Հովհաննես – Գուրգեն Ջանիբեկյան
Ելիզավետա – Գալյա Նովենց
կայարանապետ – Ազատ Շերենց


=== Դրվագներում ===
Գ. Մարգարյան, Ա. Ավագյան, Լ. Սալաջյան, Հ. Վանյան, Ս. Սարգսյան, Ա. Վաչյան


== Գրականություն ==
Երեխայի պես անպաշտպան «Հնձան»։ Աննա Բաբաջանյան, Դա եղել է այսպես…, Ե., Դարակ, 2019, էջ 38-43։


== Ծանոթագրություններ ==


== Արտաքին հղումներ ==
«Հնձան» ֆիլմը Հայաստանի Ազգային կինոկենտրոնի յութուբյան էջում
Դյաչկովկա

Դյաչկովկա (ուկրաիներեն՝ Дячківка), գյուղ Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Դյաչկովկա գյուղում բնակվում էր 216 մարդ։ Բնակավայրը զբաղեցնում է 0,95 կմ² տարածք։ Բնակչության խտությունը կազմում էր 227,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարավամերիկյան ազգերի միություն

Հարավամերիկյան ազգերի միություն (իսպ.՝ Unión de Naciones Suramericanas, UNASUR, պորտ.՝ União de Nações Sul-Americanas, UNASUL, հոլ.՝ Unie van Zuid-Amerikaanse Naties, UZAN), միջկառավարական տարածաշրջանային կազմակերպություն, որի կազմի մեջ մտնում է Հարավային Ամերիկայի 12 երկիր։
Հարավամերիկյան ազգերի միության սահմանադիր համաձայնագիրը ստորագրվել է 2008 թվականի մայիսի 23-ին Բրազիլիայում կայացած երկրների ղեկավարների գագաթնաժողովին։ Ըստ համաձայնագրի՝ միության գլխամասերը տեղակայվելու են Էկվադորի մայրաքաղաք Կիտոյում։ 2010 թվականի դեկտեմբերի 1-ին Ուրուգվայը դարձավ 9-րդ պետությունը, որը վավերացրեց համաձայնագիրը։ Սահմանադիր համաձայնագիրն ուժի մեջ մտավ 2011 թվականի մարտի 11-ին և Հարավամերիկյան ազգերի միությունը դարձավ օրինական կազմակերպություն Էկվադորի Ciudad Mitad del Mundo տարածքում կայացած արտաքին գործերի նախարարների հետ հանդիպման ժամանակ, որտեղ հիմք դրվեց Քարտուղարության գլխամասին։ Հարավամերիկյան խորհրդարանը տեղակայվելու է Բոլիվիայի Կոչաբամբա քաղաքում, մինչդեռ դրա բանկերի գլխամասերը՝ Հարավի բանկը տեղակայվելու է Վենեսուելայի մայրաքաղաք Կարակասում։
2010 թվականի մայիսի 4-ին Բուենոս Այրեսից 75 կմ հյուսիս գտնվող Կամպանա քաղաքում տեղի ունեցած գագաթնաժողովին Արգենտինայի նախկին նախագահ Նեստոր Կիրչները միաձայն 2 տարի ժամկետով ընտրվեց Հարավամերիկյան ազգերի միության գլխավոր քարտուղար։


== Ծանոթագրություններ ==


== Արտաքին հղումներ ==
Պաշտոնական կայք
Խիխոն

Խիխոն (իսպաներեն Gijón), ծովափնյա արդյունաբերական քաղաք Իսպանիայում՝ Աստուրիա ինքնավար երկրամասում։ Ընկած է Բիսկայան ծոցի ափին՝ Աստուրիայի վարչական կենտրոն Օվիեդոյից 24 կիլոմետր դեպի հյուսիս-արևելք։ Նավահանգիստը խոշորագույններից մեկն է Իսպանիայի հյուսիսում։ Քաղաքի բնակչությունը մոտավորապես 280000 մարդ է։


== Պատմություն ==
Խիխոնի ներկայիս տարածքում ու շրջակայքում մարդիկ ապրել են դեռ վաղնջական ժամանակներում։ Վաղ միջնադարյան տեքստերում քաղաքը հիշատակված է «Խիխիա» անվանումով։ Այն եղել է հռոմեական կարևոր քաղաք։ Անվանումը սկզբնապես տրվել է այն ոչ  մեծ թերակղզուն, որ ներկայումս Սիմադևիլիա է կոչվում և ընկած է երկու լողափերի միջև, որոնցից մեկում հիմա գտնվում է ռեկրեացիոն նավահանգիստ։ Իսպանիայի հյուսիսի կարևոր նավահանգիստը կոչվում է Էլ Մուսել։


== Աշխարհագրություն ==
Քաղաքը գտնվում է Աստրիական ափի կենտրոնական հատվածում, ծովի մակերևույթից 513 մետր բարձրության վրա (Picu San Martin) և 672 մետր բարձրության վրա (Peña de los Cuatro Jueces), սահմանակից է արևմուտքում Կառենիոյին, արևելքում՝ Վիլյավիսիոսային, իսկ հարավում՝ Սիերոյին ու Լյաներային։
Խիխոնի մի մասը գտնվում է Սիմադևիլիա թերակղզու վրա։ Ոչ հեռու գտնվում են Օվիեդո և Ավիլես քաղաքները։


== Կլիմա ==
Կլիման ատլանտիկական է՝ տաք ամառներ ինչպես արևային, այնպես էլ ամպամած օրերով։ Ձմեռներ անձրևային և քամոտ, երբեմն ձյուն է գալիս։ Խոնավությունը շատ բարձր է։


== Տեսարժան վայրեր ==
Պարկապզուկի թանգարան (The Museo de la Gaita)
Կորիդայի առևտրական, հետիոտնային փողոց (Corrida)
Ռևիլիախիխեդոյի դղյակ- միջազգային արվեստի կենտրոն (Revillagigedo)
Խովելիանոսի թանգարան (de Jovellanos)
Բարխոլայի թանգարան (Barjola)


== Քույր քաղաքներ ==
 Ռուսաստան Նովոռոսիյսկ


== Ծանոթագրություններ ==
Աղվանիի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Աղվանի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 7 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կեեմա (գյուղ, Սիմեռպալու շրջան)

Կեեմա (էստ․՝ Keema), գյուղ Էստոնիայի Վիրումաա նահանգի Սիմեռպալու շրջանում։
2011 թվականի տվյալներով գյուղում բնակվում էր 20 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրանկոլիզե

Ֆրանկոլիզե  (իտալերեն՝  Francolise), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 4846 մարդ (2008)։ Բնակչության խտություն կազմում է 121 մարդ/կմ²։ Զբաղեցնում է 40 կմ² մակերես տարածք։ Փոստային ինդեքս՝ 81040, հեռախոսային կոդ՝ 0823։
Պիմպրի-Չինչվադ

Պիմպրի-չինչվադ(մարաթհի՝ पिंपरी-चिंचवड)՝ քաղաք Մահարաշտրա նահանգի Պունա շրջանում, Պեվանա գետի ափին։ Քաղաքը կազմված է իրար միացած երկու քաղաքներից՝ Պիմպրիից և Չինչվադայից։


== Ժողովրդագրություն ==
Ըստ Հնդկաստանի 2001 թվականի մարդահամարի քաղաքում ապրում է մոտ 1 012 472 մարդ։ Տղամարդիկ կազմում են քաղաքի բնակչության 54 տոկոսը, իսկ կանայք ՝ 46 տոկոսը։ Քաղաքի գրագիտության մակարդակը կազմում է 74%, այս ցուցանիշը ավելի բարձր է, քան պետության միջինը։ Գրագիտության աստիճանը տղամարդկանց մոտ կազմում է 79%, կանանց մոտ՝ 68%: Մինչև 6 տարեկան երեխաների թվաքանակը կազմում է Պիմպրի-չինչվադայի բնակչության 14%- ը։
Այստեղ հիմնական լեզուն մարաթհին է, բնակչության մեծ մասը հինդուներ են, ովքեր ներգաղթել են այստեղ Բրիտանիաի գաղութը լինելուց հետո՝ 1947 թվականին։


== Տնտեսություն ==
Պիմպրի-չինչվադայում լավ զարգացած է ավտոմոբիլային արդյունաբերությունը, քիմիական ծանր արդյունաբերությունը, իսկ բժշկությունը զարգանում է։ Այս քաղաքում շատ ընկերություններ աշխատում են տեղեկատվական տեխնոլոգիաների ոլորտում։ Բուռն զարգանում է անշարժ գույքի շուկան, քաղաքի զարգացման անհրաժեշտությունը պայմանավորվում է բնակչության նորանոր առևտրային կենտրոններում, բանկերում, ժամանցային կենտրոններում նաև հիվանդանոցներում։
Պիմպրի-չինչվադայի զարգացմանը բուռն արձագանքում է քաղաքի վարչական կազմը, որը քաղաքի համար սահմանում է հարկային արտոնություններ քաղաքի տնտեսության տարբեր ճյուղերի համար։


== Լուսանկարներ ==

[[|մինի|կենտրոն|

Պիմպրիի լոգոն]]


== Տես նաև ==
Նասիկ Archived 2016-09-24 at the Wayback Machine.
Պերոննա  Archived 2016-09-24 at the Wayback Machine.
Օյոնա Archived 2016-09-24 at the Wayback Machine.


== Աղբյուրներ ==
Ձեր գիդը Պիմպրի-չինչվադայում Archived 2009-12-08 at the Wayback Machine.
Պանկովկա (այլ կիրառումներ)

Պանկովկա, կարող է վերաբերել՝

Պանկովկա - քաղաքատիպ ավան Ռուսաստանի Նովգորոդի մարզի Նովոգորոդսկի շրջանի կազմում
Պանկովկա - գետ Ռուսաստանում, թափվում է Բայկալ
Պանկովկա - գյուղ Ուկրաինայի Դոնեցկի մարզի Դոբրոպոլսկի շրջանում
Թիմոթի Օլիֆանտ

Թիմոթի Դեյվիդ Օլիֆանտ (անգլ.՝ Timothy David Olyphant, մայիսի 20, 1968(1968-05-20), Հոնոլուլու, ԱՄՆ), ամերիկացի դերասան։ Մեծ ճանաչում է ձեռք բերել նկարահանվելով «Հիթմեն» և «Պինդ ընկույզ 4.0» ֆիլմերում, ինչպես նաև «Դեդվուդ» (2004—2006) և «Արդարադատություն» (2010) հեռուստասերիալներում։


== Կենսագրություն ==

Մեծացել է Կալիֆոռնիայում։ 1986 թվականին ավարտել է Մոդեստո քաղաքի Ֆրեդ Ս. Բեյերի անվան դպրոցը։ Կրթությունը շարունակել է Լոս Անջելեսում՝ Հարավային Կալիֆոռնիայի համալսարանում, որտեղ ուսումնասիրել է արվեստ և թատրոն։ Ուսանողական տարիներին հաջողությամբ մասնակցել է լողի մրցումների (ֆինալիստ ամերիկական ազգային մրցումներում ՝ 200 մետր ազատ ոճում)։
Հետագայում տեղափոխվել է Նյու Յորք, որտեղ սկսել է աշխատել թատրոնում։
Ներկա ժամանակաշրջանում ակտիվ նկարահանվում է ֆիլմերում, ինչպես նաև վարում է առավոտյան ստորտային հաղորդումը Լոս Անջելեսի Indie 103.1 ռադիոկայանում։


== Անձնական կյանք ==
Օլիֆանտը 1991 թվականին ամուսնացել է Ալեքսիս Նիֆի հետ։ Նրանք ունեցել են երեք երեխա՝ երկու աղջիկ՝ Գրեյսը (ծնված 1999 թվականին) և Վիվիենը (ծնված 2003 թվականին), և մեկ որդի՝ Հենրին (ծնված 2001 թվականին)։ Հիմա ընտանիքի հետ ապրում է Լոս Անջելեսում։


== Պարգևներ ==

2000 — արժանացել է «Երիտասարդ Հոլիվուդ» մրցանակին՝ «Էկստազի» (1999) ֆիլմում լավագույն վատ տղայի՝ թմրանյութերի առք ու վաճառքով զբաղվող Թոդ Հեյնսի դերը կատարելու համար։
2007 — արժանացել է «Հիլդիի կինոդերասան» մրցանակին՝ «Դեդվուդ» հեռուստասերիալում դերակատարելու համար։


== Ծանոթագրություններ ==


== Արտաքին հղումներ ==
Դերասանի պաշտոնական կայքը
Թիմոթի Օլիֆանտ Internet Movie Database կայքում
Դերասանի կենսագրությունը TVGuide.com կայքում
Օլյուտովայամ

Օլյուտովայամ (ռուս.՝ Олютоваям), գետ Կամչատկա թերակղզու հյուսիս-արևելյան մասում։ Գետի երկարությունը 35 կմ է։ Հոսում է Օլյուտորսկի շրջանում և Կամչատկայի երկրամասում։ Թափվում է Կորֆա ծոց։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 19060000212120000006356
Հիդրոլոգիական ուսումնասիրությունների կոդը
Ավազանի կոդը - 19.07.00.002
Հիդրոլոգիական ուսումնասիրությունների հատորի համարը - 20
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կուարանտի

Կուարանտի  (իտալերեն՝ Quaranti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 209 մարդ (2008)։ Բնակչության խտությունը՝ 71 մարդ/կմ²։ Տարածքը կազմում է 3 կմ²։ Փոստային ինդեքս՝ 14040։ Հեռախոսային կոդ՝ 0141։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լառնակա

Լառնակա (հուն․՝ Λάρνακα), քաղաք Կիպրոսի Հանրապետության արևելյան ափին։ Ըստ 2010 թվականի տվյալների բնակչությունը կազմում է 72,000 մարդ։ Լառնական կղզու երկրորդ առևտրական նավահանգիստն է և կարևոր տուրիստական կենտրոն։ Կիպրոս կղզի խոշորագույն օդանավակայանը՝ Լառնակա միջազգային օդանավակայանը, գտնվում է Լառնակայի ծայրամասում։


== Քույր քաղաքներ ==


== Ժողովրդագրություն ==


== Ծանոթագրությունենր ==
Ալաջալի

Ալաջալի, գյուղ Արևելյան Հայաստանում, Կարսի մարզի Կարսի գավառում։ Գտնվում էր Անի քաղաքի մոտակայքում։ Գյուղն ուներ հին եկեղեցի։
Ալաճալի գյուղի մեջ եկեղեցու ավերակներից դատելով հնարավոր է հավատալ Ալիշանի տված նկարագրություններին, այդ ժամանակ խիստ հետաքրքրական են եղել Ալաջալի եկեղեցու կամարներն ու ձևը, երկհարկանի սյունազարդ նեֆերը, պայտաձև և ձվաձև դարձված կամարները, այդ խոյակները ադանթազարդ մոտավոր նմանությամբ կորնթականի, խոյակներից մեկի վրա երևում էր աքաղաղի պատկեր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Հարիս Մեդունյանին

Հարիս Մեդունյանին (բոս․՝ Haris Medunjanin, մարտի 8, 1985(1985-03-08), Սարաևո, Բոսնիայի և Հերցեգովինայի Սոցիալիստական Հանրապետություն, ՀՍՖՀ), բոսնիացի ֆուտբոլիստ, MLS-ի «Ցինցինատի» ամերիկյան ակումբի կիսապաշտպան։ Խաղացել է Բոսնիա և Հերցեգովինայի ազգային հավաքականում։ Բացի Բոսնիայի քաղաքացիությունից, նա ունի նաև Նիդերլանդների քաղաքացիություն, խաղացել է այդ երկրի երիտասարդական հավաքականում, որի կազմում հաղթել է 2006 և 2007 թվականների Եվրոպայի երիտասարդական առաջնություններում։


== Կարիերա ==


=== Ակումբային ===
Սարաևոյում ծնված Մեդունյանինը 1992 թվականին մոր և քրոջ հետ տեղափոխվել է Նիդերլանդներ, հայրը մնացել է տանը և զոհվել Բոսնիական պատերազմի ժամանակ։
Մեդունյանինը պրոֆեսիոնալ կարիերան սկսել է «ԱԶ Ալկմարում», բայց երեք տարի շարունակ չի կարողացել հաստատվել թիմում։ 2006/07 մրցաշրջանում նա վարձավճարով հանձնվել է «Սպարտային» և դարձել է Ռոտերդամի թիմի հիմնական խաղացողը՝ անցկացնելով 32 հանդիպում և խփելով 7 գնդակ։
Ալկմարի թիմում ևս մեկ անհաջող մրցաշրջանից հետո Հարիս Մեդունյանինը 2008 թվականի օգոստոսին տեղափոխվել է իսպանական «Ռեալ Վալյադոլիդ», որտեղ սկզբում նույնպես չի կարողացել շահել մարզիչների վստահությունը և մասնակցել է ընդամենը 18 հանդիպման։ 2009/10 մրցաշրջանում Մեդունյանինն ավելի հաճախ է խաղացել, բայց հազվադեպ է հայտնվել հիմնական կազմում. իր բոլոր 5 գոլերը Հարիսը խփել է՝ հանդիպումների վերջնամասում փոխարինման դուրս գալով։ Առաջնության արդյունքներով թիմը լքել է Լա Լիգան և տեղափոխվել Սեգունդա Դիվիզիոն, իսկ Մեդունյանինը 2 մլն եվրոյով վաճառվել է իսրայելական «Մակկաբի» (Թել Ավիվ) ակումբին։ 
Իր նորամուտը նոր թիմում Հարիսը նշել է 2010 թվականի հուլիսի 15-ին Չեռնոգորիայի «Մոգրենի» դեմ Եվրոպայի լիգայի 2010/11 որակավորման երկրորդ փուլի խաղում։ Հանդիպման 52-րդ րոպեին Մեդունյանինը դարձել է գոլի հեղինակ։
2012-2014 թվականներին Մեդունյանինը եղել է թուրքական «Գազիանտեպսպորի» խաղացող։ 2014-2016-ին խաղացել է իսպանական «Դեպորտիվոյում», այնուհետև մեկ տարով վերադարձել է Իսրայելական «Մակկաբի» (Թել Ավիվ)։
2017 թվականի հունվարին նա տեղափոխվել է ԱՄՆ՝ համալրելով MLS-ի «Ֆիլադելֆիա Յունիոն» ակումբի շարքերը։ 2019 թվականին Հարիսը համալրել է ամերիկյան մեկ այլ ակումբի՝ «Ցինցինատիի» շարքերը։ Պայմանագիրը նախատեսված է մինչև 2021 թվականի վերջը։


=== Ազգային հավաքականում ===
Մեդունյանինն ընդգրկված է եղել Նիդերլանդների երիտասարդական հավաքականի հայտացուցակում 2006 և 2007 թվականների Եվրոպայի հաղթական առաջնությունների ժամանակ։
2009 թվականին իր հարցազրույցներից մեկում Մեդունյանինը ցանկություն է հայտնել խաղալու Բոսնիա և Հերցեգովինայի ազգային հավաքականում։ Նույն տարվա օգոստոսին նա պաշտոնական նամակ է ուղարկել ՖԻՖԱ՝ խնդրելով փոխել իր ֆուտբոլային քաղաքացիությունը, իսկ հոկտեմբերի 31-ին արդեն հրավիրվել է Բոսնիայի ազգային հավաքականի գլխավոր մարզիչ Միրոսլավ Բլաժևիչի կողմից՝ 2010 թվականի Աշխարհի առաջնության անցումային խաղերին մասնակցելու համար։ Հարիս Մեդունյանինը առաջին րոպեներից մասնակցել է Պորտուգալիայի դեմ երկրորդ հանդիպմանը։ «Բիլինո Պոլեում» բոսնիացիները պարտվել են 0-1 հաշվով և չեն կարողացել դուրս գալ ԱԱ 2010-ի եզրափակիչ։
Պարբերաբար խաղացել է ազգային հավաքականում Եվրոպայի 2012 թվականի առաջնության ընտրական խաղերում, որտեղ խփել է 3 գոլ։


== Նվաճումներ ==
Նիդերլանդների երիտասարդական հավաքական

Եվրոպայի երիտասարդական չեմպիոն՝ 2006, 2007


== Ծանոթագրություններ ==
Թամամշյանիելա կարմրավուն

Թամամշյանիելա կարմրավուն (լատ.՝ Tamamschjaniella rubella), հովանոցավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Բազմամյա, երկար սողացող կոճղարմատով խոտաբույս է, որի բարձրությունը հասնում է 40-90 սմ-ի։ Արմատամերձ տերևները կրկնակի փետրաձև հատված են։ Ծածկոցի և ծածկոցիկի թերթերը բացակայում  են կամ 1-3 հատ են, բզաձև։ Բաժակի ատամները բացակայում են։ Պսակաթերթերը վարդագույն, մանուշակագույն կամ մուգ մանուշակագույն են։


== Տարածում ==
Հայաստանում հանդիպում է միայն Լոռու ֆլորիստիկական շրջանում (Գարգառ գյուղի շրջակայք)։ Աճում է նաև Մեծ Կովկասյան լեռների վրա, Արևմտյան, Կենտրոնական և Արևելյան Անդրկովկասում, Հյուսիսարևելյան Անատոլիայում։


== Էկոլոգիա ==
Աճում է միջին լեռնային գոտում՝ ծովի մակարդակից 1500-1800 մ բարձրությանների վրա, հաճարենու անտառների բացատներում։ Ծաղկում է հուլիս-օգոստոս ամիսներին, պտղաբերում՝ օգոստոս-սեպտեմբերին։


== Պահպանություն ==
Կրիտիկական վիճակում գտնվող տեսակ է։ Կովկասի էնդեմիկ է։ Հայաստանի Կարմիր գրքի առաջին հրատարակչության մեջ ընդգրկված չէր։ Ընդգրկված չէ CITES-ի և Բեռնի կոնվենցիաների հավելվածներում։
Պահպանություն չի իրականացվում։


== Ծանոթագրություններ ==
Չանդրա Բահադուր Դանգի

Չանդրա Բահադուր Դանգի (նեպալ.՝ चन्द्रबहादुर दाँगी, լսել , նոյեմբերի 30, 1939(1939-11-30), Սալյան մարզ - սեպտեմբերի 3, 2015(2015-09-03) կամ սեպտեմբերի 4, 2015(2015-09-04), Պագո Պագո), Նեպալի քաղաքացի, ով պատմության մեջ ճանաչվել է որպես ամենացածրահասակը չափահաս տղամարդկանց մեջ և, որի մասին կան հավաստի տվյալներ։ Այդ հատկության շնորհիվ էլ նա գրանցվել է Գինեսի ռեկորդների գրքում։ Նրա հասակը 54,6սմ  է, քաշը՝ 14,5 կամ 12կգ։ Բնածին թզուկությամբ տառապող Չանդրան գերազանցել է Գյուլ Մուհամեդիռեկորդը, որի հասակը 0,57 մ էր։


== Կենսագրություն ==
Չանդրան տեղական  զանգվածային լրատվամիջոցների տեսադաշտում հայտնվել է այն բանից հետո, երբ հայրենի գյուղի համար փայտանյութ մատակարարողը նկատել է նրան։ Դանգին ընտանիքում 7-րդ երեխան է եղել։ Նա ուներ 6 եղբայր և 2 քույր։
Նրա հինգ եղբայրներից երեքը հասակով 120 սմ-ից կարճ էին, իսկ երկու եղբայրն ու երկու քույրը ունեին նորմալ հասակ։ Ամենակարճահասակ տղամարդու տիտղոսը, որի շնորհիվ նա 2012 թվականի փետրվարի 26-ին գրանցվել է Գինեսի ռեկորդների գրքում, նա ստացել է 24 ժամվա ընթացքում Լոնդոնից երեք անգամ Կատմանդու թռած բժիշկների կողմից իր հասակը չափելուց հետո։ 
Դանգին ապրել է իր զարմիկների հետ Կալիմատիում, հեռավոր Ռիմհոլի նեպալյան գյուղում (Դանգի շրջան), որը գտնվում էր մոտավորապես 350 կմ հեռավորության վրա երկրի մայրաքաղաք Կատմանդուից։ Գյուղն ուներ մոտ 200 տուն, մի քանի արևային մարտկոցներ էլեկտրաէներգիայի կուտակման համար։ Գյուղում չկար հեռուստատեսություն։ Մինչև կենսաթոշակի անցնելը՝ Դանգին իր ապրուստը հոգալու համար  ջուտե գլխարկներ է պատրաստել և վաճառել։
Չնայած իր տարիքին, նա երբեք դեղորայք չի ընդունել և նախքան բրիտանական բժիշկների ժամանելը, ոչ մի անգամ ոչ մի բժշկի չի այցելել։ Մինչև հիմա պարզված չի, թե որ հիվանդության պատճառով է Դանգիի աճը դադարել․ նա 55 սմ-ից էլ ցածր է եղել։ 
Դանգիի բառերով ասած՝ նա երազել էր ճամփորդության մասին և այն մասին, որ մոլորակի ամենափոքր մարդը տիտղոսի շնորհիվ իր հարազատ երկիրն ու գյուղը հանրաճանաչ դառնան ամբողջ աշխարհում։


== Հանդիպում ամենացածրահասակ կնոջ հետ ==
2012 թվականին Դանգին հնդկական Նագպուր քաղաքում հանդիպել է աշխարհի ամենացածրահասակ կնոջը՝ Յոտի Ամգեին, իսկ 2014 թվականի նոյեմբերի 13-ին հանդիպել է պաշտոնական չափումներ անցած աշխարհի ամենաբարձրահասակ տղամարդուն՝ Սուլթան Քյոսենի հետ։ Մինչև Դանգիին հայտնաբերելը աշխարհի ամենափոքր մարդ անվանմանը հավակնել է Ջինրեյ Բալավինգը։ Փաստորեն, Դանգին, որ ծնվել էր Հուլ Մուհամմեդից 18 տարի շուտ, և 18 տարի աճը կանգ էր առել, միշտ եղել է ցածրահասակության ոչ պաշտոնական ռեկորդակիրը աշխարհում, իսկ չափումները պաշտոնապես  անցել է միայն 72 տարեկան հասակում։   


== Մահ ==
2015 թվականի օգոստոսին Դանգին հիվանդացել է թոքաբորբով։ Նրան տարել են ամերիկյան Սամոայի վարչական կենտրոնի՝ Պագո-Պագոյի հիվանդանոց։ Բժիշկները չեն կարողացել օգնել նրան, որպեսզի ապաքինվի, և 2015 թվականի սեպտեմբերի 13-ին Դանգին մահացել է։


== Տես նաև ==
Սարատե Լուսիա, ամենակարճահասակ չափահաս մարդը, որի մասին առկա են հավաստի տվյալներ


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Մահացել է աշխարհի ամենափոքր տղամարդը ռուս.Չանդրա Բահադուր Դանգի ռուս.Չանդրա Բահադուր Դանգիի նկարներից
Տեսանյութ Դանգիի մասին
Տեսանյութ՝ բրիտանական բժիշկների չափումները